hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu eu hu hu hu hu hu fr en hu hu hu fr en hu hu hu fr en hu hu hu fr en hu en hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu en hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en en hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló 2018. augusztus 8. délután • SZEF - Szakszervezetek Együttműködési Fóruma
Városligeti fasor 10. Budapest H-1068
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
A SZEF, a MASZSZ és az ÉSZT közös nyilatkozata a pedagógusok mellett!
Cikkajánló 2018. augusztus 8. délután
Munkaügyi akciók 2010 és 2019 között Magyarországon, különös tekintettel a sztrájkokra, Tömeges elbocsátások vannak a feldolgozóiparban, A fiatalok és a szakszervezet, Végre megint annyit keresünk, mint tíz éve, Százból hetven ember az átlagbért sem keresi meg, Egy doboz cigaretta árát keresik meg a fizikai munkások egy óra alatt, Nőttek a fogyasztói árak, Legalább a szakembereket be kellene fogadnia Magyarországnak, Nem vonzza a dohány a közmunkásokat, Bérlakást épít a dolgozóknak Nyírbátor, Átképzés vár a Bosch dolgozóira, A csapatmunka nem hívószó a munkavállalóknak, A magyar orvos korán hal, Horváth Ildikó: Emelt fizetést kapnak a védőnők, Az ÁSZ azt kéri, végezzenek önellenőrzést a kórházak vezetői, Éljen a Semmelweis-nap! (Magántörténet, közéleti kitérővel), Szülők gyűjtenek a tantermek felújítására, miután olyan sok a penész, hogy az már káros az egészségre, Egyre többen vásárolnak golyóálló iskolatáskát Amerikában, Szakkollégiummá minősítették Orbán Gáspár diákszervezetét, Addig nyújtózkodj… Takaró Mihály és a hazafias képzés, A nemzeti giccs anatómiája – 1. rész A magyar irodalmi hagyomány sötét oldaláról, Újabb Munkácsy-műveket venne a kormány, ehhez pedig múzeum is dukál, Krisztusról, új megközelítésben, Divat a költészet, Nem adott helyet az Akadémia a tőle elvett kutatóhálózatnak, Az MTA rendkívüli közgyűlést hív össze, A Rogán-Tiborcz érdekkör gazdagodik a posta döcögős fejlesztéséből, Fordulat? Már az ügyészség szerint sem zárható ki a csalás Microsoft ügyben, Egy miniszter már börtönbe került a Microsoft-botrány miatt Romániában, Egyre valószínűbb az ellenzék átrendeződése, Orbánnak víziója, az ellenzéknek Orbánja van, Török Gábor távozik a Corvinusról, Onkológiai ellátásban Románia is kezd lehagyni minket, Megunta a sorban állást, előrefurakodott, ököllel esett az asszisztensnőnek, Hamis általános iskolai bizonyítványt vett, hogy lerakhassa a jogosítványt, Augusztus 30-án rendezik meg az Állatkertek éjszakáját, Mellár Tamás a leszakadó középosztályhoz szólna, Miért sikeresebbek a jobboldali populisták, mint a baloldaliak?, Sajtó, szabadság, sajtószabadság, Van valami furcsa és megmagyarázható, Elnyomorodik-e a munkásosztály? I. rész, Ha győzni akarunk, a politikát is meg kell tanulnunk! Etűdök gyűlöletre, Kiürül az orosz Távol-Kelet, Komoly büntetést fizethet, ha a Spanyol lépcsőn üldögél Rómában, Luxemburgban legalizálhatják a marihuánát, Sok pénzt hoz, ha barátságos a NAV, Nyomtassunk emberi szívet, Az okoskenyér
(2019. július 27.) Tömeges elbocsátásokat tapasztal a feldolgozóiparban a Vasas Szakszervezeti Szövetség. Az érdekképviselet alelnöke, László Zoltán a Klubrádióban azt mondta, hogy elsősorban a kölcsönzött munkavállalók veszítik el állásukat. A cégek rendelésállománya nagyon nagy mértékben csökkent – mondta László. Az áprilisban feltűnővé vált leépítések az autóipart, a szerszámgépgyártást, a gépgyártást és a fémfeldolgozást is érintik. Jellemzően nem hosszabbítják meg a határozott idejű szerződéseket, és nem töltik fel a fluktuáció miatt megüresedett állásokat sem. A szövetség által lefedett munkahelyeken egyetlen nap alatt, április 30-ról május 1-re kétezer kölcsönzött dolgozónak szűnt meg az állása, az ország több pontján.
A fiatalok és a szakszervezet
(2019. július 26.) Az Új Egyenlőség a Szakszervezeti Ifjúsági Szövetséggel (SZISZ) és a Magyar Szakszervezeti Szövetség Ifjúsági Tagozatával közösen konferenciát szervezett a „Jövő érdekvédelme!” címmel. A rendezvény egyik fő témája a SZISZ és Policy Agenda közös kutatása volt, amely a 35 év alattiak attitűdváltozását vizsgálta a rabszolgatörvény-ellenes szakszervezeti megmozdulások és bértárgyalásokhoz köthető sztrájkok nyomán. Szakszervezeti vezetőket és hallgatókat kérdeztünk, szerintük mi az érdekvédelem jövője, mik az irányok és mi a jelenlegi tendencia.
Végre megint annyit keresünk, mint tíz éve
Százból hetven ember az átlagbért sem keresi meg
(2019. július 31.) A Magyar Szakszervezeti Szövetség (MASZSZ) azonban árnyalta némileg a képet, közleményükben tudatták, hogy az általuk elvégzett vizsgálat alapján százból hetven ember nem keresi meg az átlagbért, a felső tizedbe tartozók viszont annyit visznek haza, mint a munkavállalók fele összesen. A bérolló ráadásul tovább nyílik – tette hozzá a MASZSZ.
Egy doboz cigaretta árát keresik meg a fizikai munkások egy óra alatt
(2019. 08. 08. 10:37) Újabb 16 százalékkal nőtt egy év alatt a fizikai dolgozók átlagos órabére.
Nőttek a fogyasztói árak
(2019. 08. 08. 10:36) Júliusban a fogyasztói árak átlagosan 3,3 százalékkal voltak magasabbak, mint egy évvel korábban, júniushoz viszonyítva átlagosan 0,2 százalékkal emelkedtek az árak – jelentette csütörtökön a Központi Statisztikai Hivatal (KSH).
Legalább a szakembereket be kellene fogadnia Magyarországnak
(8/08/2019 09:36) Sem a elzárkózás, sem a korlátlan nyitottság nem helyes a migráció ügyében, Európának szabályozott bevándorlásra van szüksége. Arra azonban mindenképp – erről ír a német üzleti körök hangadójának számító Handelsblatt. A lap szerint Németország, ahol elfogadták a szakember-bevándorlási törvényt, követendő példa, a gazdaság szereplőinek pedig más EU-országokban is növelniük kellene a vonakodó kormányokra gyakorolt nyomást.
Nem vonzza a dohány a közmunkásokat
(2019. 08. 08. 05:49) A TERMELŐK JÓ SZEZONRA SZÁMÍTANAK, A BETAKARÍTÁST VISZONT HÁTRÁLTATJA A MUNKAERŐHIÁNY. Bár az időjárás szinte minden fronton megtépázta a hazai dohányültetvényeket, a szívós növények sok helyütt átvészelték a szélsőséges körülményeket, így a termelők közepesen jó szezonra számítanak az idén. A munkaerő ugyanakkor mindenhol gondot jelent, a betakarításra még a viszonylag magas bér mellett sem tudnak embert találni a gazdaságok.
Bérlakást épít a dolgozóknak Nyírbátor
(2019. 08. 08. 09:59) Öt év alatt ötezer új munkahely létesült Nyírbátorban, ahol a város bérlakásépítéssel kedvez a helyi munkáltatóknak és leendő lakosainak.
Átképzés vár a Bosch dolgozóira
(2019. 08. 08. 07:15) Bár globálisan elbocsátásokra készül a Bosch csoport, a hazai egységei képzéssel és átcsoportosítással megúszhatják a járműipar lejtmenetét.
A csapatmunka nem hívószó a munkavállalóknak
(2017. 03. 21. 09:13) A munkavállalókat kevésbé érdekli az innováció, a munkahelyi diverzitás vagy a csapatmunka, inkább a felelősségvállalás, az átláthatóság és a munka-magánélet egyensúly biztosítása csábítja, amikor új munkahelyet keresnek – állapította meg a Clementine kutatása.
A magyar orvos korán hal
(2019. július 19. 10:42) A Növekedés.hu dr. Márky Ádám életmódorvostan szakorvost kérdezte, hogyan látja a hazai orvosok, gyógyítók egészségi, mentális, lelki állapotát. A magyar orvos sem mentális, sem fizikai egészsége nem kielégítő. Sajnos a kutatások is megerősítik azt a tényt, hogy a magyar orvosok rendkívül korán halnak. Az 1964 és 2010 közötti statisztikák szerint a 40 év feletti orvosok közül a férfiak harmada, a nők fele nem éri meg a nyugdíjazást. Minél magasabb az iskolai végzettség, annál magasabb a születéskor várható élettartam is; kivételt képeznek a magyar orvosnők, akiknek ugyanezen mutatója a nyolc általános iskolát végzettekkel vannak egy szinten…
Horváth Ildikó: Emelt fizetést kapnak a védőnők
(2019. 08. 08. 13:50) Az államtitkár fontos pillanatnak nevezte azt az átállást, amellyel a védőnők az egészségügyi szakdolgozói bértábla hatálya alá kerülnek.Horváth Ildikó kiemelte, a védőnők többéves bérrendezési programjában a mostani az első emelt összegű kifizetés.Az államtitkár fontos pillanatnak nevezte azt az átállást, amellyel a védőnők az egészségügyi szakdolgozói bértábla hatálya alá kerülnek. Ezzel együtt – fűzte hozzá – komoly bérrendezés is indul: 2022 januárjában a tavalyi alapilletményük 2,5-szeresét keresik majd a védőnők…
Az ÁSZ azt kéri, végezzenek önellenőrzést a kórházak vezetői
(2019. AUGUSZTUS 8. CSÜTÖRTÖK 06:44) A hazai kórházak gazdálkodásában továbbra is rendet kell tenni, mert bár a vizsgált intézmények készítettek terveket a hibák kijavítására, azokat nem ültették át a gyakorlatba – állítja az Állami Számvevőszék elnöke. A kórházigazgatók mostantól önteszttel is ellenőrizhetik, hogy szabályosan és korrupciómentesen működik-e az általuk vezetett intézmény.
Éljen a Semmelweis-nap! (Magántörténet, közéleti kitérővel)
„…Azt se tudtam, hogy van Semmelweis-nap, az Egészségügyi dolgozók napja. Pedig van, 1992 óta, július 1-én, a nagy orvos születése napját minden évben megünneplik. De van ünnepnapja a szociális munkának is, a rendőröknek, a tűzoltóknak, a köztisztviselőknek, meg még ki tudja hány szakmának. Ezeken a szakma dolgozói jutalmul egy szabadnapot kapnak: zárva vannak a családgondozók, a kormányablakok. 1949. december 21-én, Sztálin hetvenedik születésnapján munkával ünnepeltünk, pedig akkor még apait-anyait beleadtak az ünneplésbe. Volt extra tűzijáték a Gellérthegyen, majd amikor a rakétázás véget ért, a Citadella oldalán arany babérlevelektől övezve felragyogott a Szent Szám: 70. Az ünnep rendezői nyilvánvalóan túl akarták szárnyalni az idejét múlt karácsonyt. Joggal, hiszen december 24-én csak Isten fia született meg, december 21-én viszont maga az Isten…”
Szülők gyűjtenek a tantermek felújítására, miután olyan sok a penész, hogy az már káros az egészségre
(2019. 08. 07. 20:31) Pénzt gyűjtenek a szülők a tantermek felújítására egy etyeki iskolában, számolt be az esetről az RTL Híradó.
Egyre többen vásárolnak golyóálló iskolatáskát Amerikában
Az iskolaszezon közeledtével ismét népszerűek a boltokban a golyóálló funkcióval ellátott, páncélszerű iskolatáskák. A kereslet a 2018 februárjában történt parklandi mészárlás után lendült fel. A cikk szerint a jellemzően 100 és 200 amerikai dollár közti árfekvésű, azaz 30 és 60 ezer forint között kapható táskák több helyen már el is fogytak – írja a New York Times cikkére hivatkozva a 444.hu.
Szakkollégiummá minősítették Orbán Gáspár diákszervezetét
(2019. 08. 02. 06:46) 7 év működés, összesen több, mint 100 tag és 70 gyakorlati, illetve elméleti kurzus, 6 tudományos kutatóprojekt, 5 Atomvita és számtalan nagyelőadás, 2 konferencia és lassan 2 Nyári Egyetemmel a hátunk mögött büszkén jelentjük be, hogy az Oktatási Hivatal a Joghallgatók Önképző Szervezetét deklaratív hatállyal, 2016. október 28-ra visszamenőleg szakkollégiumnak minősítette – osztotta meg Facebookon a JÖSz, a diákszervezet, amelynek a miniszterelnök fia, Orbán Gáspár is aktív tagja. „A Joghallgatók Önképző Szervezete (továbbiakban: JÖSz) az ELTE Állam- és Jogtudományi Karának legifjabb jogszakmai szervezete. 2012. februárjában határozta el magát egy csoport elsős joghallgató arra, hogy túllépvén a tantervben lefektetett szigorú határon egymást segítve, önképzéssel bővítik tovább ismereteiket” – írja honlapi bemutatkozásában a szakmai szervezet. Orbán Gáspár: Aki belép, annak a térde megremeg. De nem tőlünk, hanem Jézustól. Most először beszélt a világi sajtónak a Felház nevű keresztény mozgalom három vezetője, akik között ott van Orbán Viktor fia is. Azt mondják, nem apostolnak vagy prófétának tartják magukat, hanem tanítványnak. Az is kiderül, szerintük hogyan képes Jézus rákot és meddőséget gyógyítani, rajtuk keresztül. Az alapítók között volt Orbán Gáspár is, erről így írtunk akkor, amikor a miniszterelnöki fiú Felház nevű keresztény mozgalmát mutattuk be: „korábban tanulmányai mellett hallgatótársaival megszervezte a Jogászok Önképző Szervezetét, miután rövid tagság után kilépett a Fidesz-alapítók szakkolégiumából, a Bibóból.
Addig nyújtózkodj… Takaró Mihály és a hazafias képzés
(2019.07.21. 11:30) Új gazdája van a magyar irodalom és történelem oktatásának. Takaró Mihály készíti hazafias, keresztény-nemzeti alapon az új a Nemzeti alaptanterv idevágó részeit. Nem illik valakit – bárkit – szándéka szerint megítélni. Beszéljenek a megvalósult tények!
A nemzeti giccs anatómiája – 1. rész A magyar irodalmi hagyomány sötét oldaláról
(CSORDÁS GÁBOR-július 16., 21:15) A Fidesz harmadik egymást követő választási győzelme után a 2018-as esztendőt a vélemény- és lelkiismereti szabadság ellen intézett sorozatos támadások jellemezték. A Közép-Európai Egyetem elüldözése után és az MTA állami felügyelet alá kényszerítését célzó próbálkozások mellett az egyik legfontosabb ezek közül a pártállami sajtó és média kampánya volt az úgynevezett liberális túlsúly ellen, amely az állam (helyesebben a költségvetés, még helyesebben az adófizető magyar lakosság) által finanszírozott kulturális intézmények működését jellemezte volna. Igaz, hogy önmagukban ezek a támadások – ha egy pillanatra eltekintünk a kormánypárt monopóliummal határos sajtóhegemóniájáról – a szabad vélemény-nyilvánítás körébe tartoznak, és ilyeténképpen nincs bennük semmi kivetnivaló. X. Y-nak ez a véleménye – lelke rajta. Legfeljebb az problematikus kissé, hogy nem kisebb célt tűznek maguk és olvasóik elé, mint az uralkodó irodalmi kánon leváltása…
Újabb Munkácsy-műveket venne a kormány, ehhez pedig múzeum is dukál
(2019.08.06. 07:37) A nagybevásárlást titokban intézték volna, mint a katonai vagy nemzetbiztonsági beszerzéseket. Egy újabb Munkácsy-gyűjtemény megvásárlását és ennek bemutatása érdekében egy új Munkácsy-múzeum létrehozását tervezi a kormány – derül ki a hvg.hu birtokába került, még titkos előterjesztésből, melynek kidolgozásáért Kásler Miklós emberierőforrás-miniszter és Bártfai-Mager Andrea nemzeti vagyon kezeléséért felelős tárca nélküli miniszter együtt felelt.
(2019.08.07. 10:40 ) Komoly vitát váltott ki Németországban egy Jézusról szóló mű. Ám aligha írják át miatta a kereszténység dogmáit… A merész elképzelés szerint, amelyet a szerző orvosi kutatásokra alapoz, szén-dioxid mérgezést szenvedett, majd narkózisba esett a keresztfán, de a keresztre feszítést túlélte. A sírban a balzsamolaj segítette a gyógyulását, harmadnapon azonban nem feltámadt, hanem kilépett a sírból és Dekapolisz (tíz város csoportja volt a római birodalom keleti részén) irányába indult. Ezért nem találhatták meg a holttestét a szent sírban…
(2019.08.08. 12:30) Kultúrforradalmat akarnak. Egy közösségi mozgalmat, amely a művészek ünneplése köré szerveződik, ezért íróportrékkal, idézetekkel illusztrálnak pólókat.
Nem adott helyet az Akadémia a tőle elvett kutatóhálózatnak
(2019. 08. 07. 21:40) Ideiglenesen a Gellérthegy utcában lesz az intézmény vezetése.Egy Gellérthegy utcai állami ingatlanba költözik az Eötvös Loránd Kutatási Hálózat vezetősége, miután a Magyar Tudományos Akadémia nem járult hozzá ahhoz, hogy saját ingatlanját adja a tőle elszakított kutatóhálózat vezetésének – derül ki az RTL Klub riportjából.
Az MTA rendkívüli közgyűlést hív össze
(2019. 08. 07. 15:01) Bekövetkezett, amitől a kutatók féltek: az új kutatói szervezet már szeptembertől átveszi az Magyar Tudományos Akadémia hálózatát, írja a hvg.hu. Lovász László, az MTA elnöke így augusztus 6-án levelet írt az MTA nem akadémikus közgyűlési képviselőnek, az írásban pedig az szerepel, hogy az MTA működését érintő törvény kapcsán, valamint az ehhez kapcsolódó feladatok tárgyában rendkívüli közgyűlést tervez összehívni az elnök. A pontos időpontról későbbre ígért tájékoztatást az MTA-elnök, de várhatóan november 27-én vagy december 2-án tartják majd a rendkívüli közgyűlést…
A Rogán-Tiborcz érdekkör gazdagodik a posta döcögős fejlesztéséből
(2019. 08. 08. 05:57) Rogán Antal feltalálótársainak cége, a MobilSign Kft. alvállakozóként vesz részt és kap pénzt a Magyar Posta milliárdos fejlesztéséből. Az akadozó rendszerből nemcsak ők, hanem Tiborcz István korábbi üzlettársa is gazdagodik. A NER-közeli informatikai vállalkozók útjai nem először találkoznak.
Fordulat? Már az ügyészség szerint sem zárható ki a csalás Microsoft ügyben
(2019.08.08. 13:42) Feljelentés-kiegészítést rendelt el a Microsoft Magyarország által értékesített szoftverlicenceket érintően – közölte az ügyészség közleményben.
Egy miniszter már börtönbe került a Microsoft-botrány miatt Romániában
(2019. 08. 08. 09:52)A Microsoft-szoftverbotrány Magyarországon csak nemrég pattant ki újra, Romániában viszont már kibontakozott a rendszerváltás utáni legjelentősebb és legkuszább korrupciós ügy, amelyben öt éve próbál minden gyanúsítottat rács mögé dugni a Korrupcióellenes Országos Ügyészség.
Egyre valószínűbb az ellenzék átrendeződése
(2019. 08. 08. 13:40) Csak a DK támogatottsága nőtt az előző hónaphoz képest.Az IDEA Intézet azt mérte, hogy alig, de csökkent a Fidesz–KDNP támogatottsága, a Jobbiké, a Momentumé, az MSZP-é változatlan maradt, a DK-é nőtt július végén. A Fidesz–KDNP támogatottsága a teljes felnőtt népesség körében 31 százalék volt, a júniusi 31 százalék után, míg a DK-é 10 százalék lett, a júniusi 8 után. A Jobbik maradt 7, az MSZP és a Momentum 5-5 százalékon. A Magyar Kétfarkú Kutya Párt 3, az LMP 2, a Mi Hazánk Mozgalom és a Párbeszéd 1-1 százalékos. A biztos szavazó pártválasztóknál a Fidesz–KDNP az előző havi 49 után július végén 48 százalékot mértek. A DK-nak a júniusi 15 után júliusban 18 százalékot mértek. 9 százalék a Jobbikot, 8 a Momentumot, 6 az MSZP-t támogatta. 4 százalékos Magyar Kétfarkú Kutya Párt, 3 az LMP. 2 százalék szavazna a Mi Hazánk Mozgalomra, 1 pedig a Párbeszédre.
Orbánnak víziója, az ellenzéknek Orbánja van
(2019. 08. 07. 08:18) Csizmadia Ervin szerint túl sok a párt, ősszel akár az is eldőlhet, ki marad talpon. Orbán Viktor Tusványoson azt mondta, idén két olyan könyvvel találkozott, amely megítélése szerint komolyan elemezte, mi is  történik Magyarországon. Az egyik szerzője, Csizmadia Ervin most az InfoRádióban elárulta, immár úgy látja, az önkormányzati választásokra készülve akár a végső erőviszonyok tisztázása, akár a megmaradás kérdése is eldőlhet az ellenzéki pártok között.
Török Gábor távozik a Corvinusról
(2019. 08. 08. 13:51) Kérdésünkre megerősítette Török Gábor, Magyarország legismertebb politológusa, hogy távozik a Budapesti Corvinus Egyetemről. Török 22 év, azaz 44 egyetemi félév után közös megegyezéssel távozik az idén magánegyetemmé váló Corvinusról, ahol docensként dolgozott.
Onkológiai ellátásban Románia is kezd lehagyni minket
(2019. 08. 07. 11:24) Onkológus-forrásunk állítása szerint az egész régiótól lemaradunk az ellátás színvonalában. A Kék Golyó utcai óriásintézmény működéséről beszélő forrásunk pedig azt állítja: az ellátás nagyüzemi, személytelenné vált, szenved ettől beteg és orvos is.
Megunta a sorban állást, előrefurakodott, ököllel esett az asszisztensnőnek
(2019. 08. 07. 11:58) Ököllel esett az asszisztensnőnek egy bogyiszlói asszony az egyik szekszárdi rendelőintézetben. A rendőrség közfeladatot ellátó személy elleni erőszak elkövetésének megalapozott gyanúja miatt indított nyomozást az ügyben.A 69 éves nő azért támadt az asszisztensre, mert az egészségügyi dolgozó több alkalommal is megkérte őt, hogy ne tolakodjon be az éppen soron következő beteg elé. Az asszony ennek ellenére bement az orvosi rendelőbe, ahol többször felszólították, hogy várjon türelmesen a sorára. A nő ezt nehezményezte, és kifelé menet ököllel orrba vágta az asszisztenst.
Hamis általános iskolai bizonyítványt vett, hogy lerakhassa a jogosítványt
(2019. 08. 07. 08:45) A Kaposvári Járási Ügyészség közokirat-hamisítás miatt emelt vádat azzal a 24 éves kaposvári férfival szemben, aki azért vett magának hamis általános iskolai bizonyítványt, hogy jogosítványt szerezzen.
Augusztus 30-án rendezik meg az Állatkertek éjszakáját
(2019. 08. 07. 13:50) Változatos programokkal, látványetetésekkel és más rendkívüli látnivalókkal várják a közönséget augusztus 30-án az Állatkertek éjszakáján, amelyhez az idén országszerte 13 állat-bemutatóhely csatlakozott.
Mellár Tamás a leszakadó középosztályhoz szólna
(7/08/2019 18:14) Lehet fogást találni az Orbán-rendszeren és kell is, nem szabad az EU-ra, vagy egy gazdasági válságra várni.
Miért sikeresebbek a jobboldali populisták, mint a baloldaliak?
De mára mindenre, ami a klasszikus politikai, eszmetörténeti kategóriákkal (akár csak a gondolkodás restsége miatt) nem leírható, jön a populista jelző. Orbán rezsicsökkentése, Soros-ellenessége ugyanúgy „populista”, mint Peter Pilz korrupció elleni harca, Jean-Luc Mélenchon antikapitalizmusa, Sebastian Kurz szegényellenessége, Puzsér Róbert antifeminizmusa vagy Beppe Grillo oltásellenessége…
(2019. augusztus 02.) A sajtószabadságról, a szabad, de nem független sajtóról és a szabad újságírásról beszélgettek a Városházi esték közéleti sorozat júniusi rendezvényének vendégei. Horváth Gáborral, a Népszava főszerkesztőjével és Rózsa Péterrel, a Klubrádió főszerkesztő-helyettesével Kóródi Mária, az Új Egyenlőség kuratóriumának elnöke beszélgetett.
Van valami furcsa és megmagyarázható
(2019. július 20.) A cikk az alábbi könyvet mutatja be: Gagyi Ágnes: A válság politikái. Új kelet-közép-európai mozgalmak globális perspektívában. Budapest: Napvilág, 2018…”A helyzet ugyanis a cselekvés feltételeit és lehetőségeit is meghatározza, és úgy tűnik, igencsak összetett: a rendszerváltás ígéreteiből kiábrándulni látszó „nép” egyik része kisebb vagy nagyobb kompromisszumokkal, de lassan elfogadja az új konzervatív korszakot, míg más részei frusztráltan O1G-znek és követelnek „munkás-diák szolidaritást”…
Elnyomorodik-e a munkásosztály? I. rész
(július 17., 13:30) Artner Annamária könyvének (Artner A.: MARX 200 – Marx öröksége, a munka helyzete és a felzárkózás lehetősége a globális kapitalizmusban. Eszmélet Zsebkönyvtár. Budapest: Eszmélet Alapítvány, 2018) Elnyomorodik-e a munkásosztály c. fejezetét közöljük – 2 részletben. Az írás korábban megjelent az aszem.info portálon is…
„Ennek megfelelően „atipikus” minden munkaviszony, ami ettől eltér. Ilyen mindenekelőtt a részmunkaidős, a határozott időre szóló, a megbízásos, a távmunkában (otthon) végzett munka, az alkalmi, az egyéni vállalkozásban vagy munkaerő-kölcsönzőn, ügynökségen (agencyn) keresztül történő foglalkoztatás, a „nulla órás szerződés” (zero hour contract) vagy a „kivétel” (opt-out) klauzulát tartalmazó (a törvényes heti maximumnál több munkaórát is megengedő) szerződés stb. De szigorúan véve, ide sorolható az első pillanatra „tipikus”-nak nevezhető, tehát teljes munkaidős, határozatlan idejű foglalkoztatás is, amennyiben – mint az napjainkban mindinkább szokás – speciális munkarendben történik (például terepen végzett munka, 24–48 órás rendszer vagy a „rugalmas”, illetve csúsztatható munkaidő stb.). Bár a rugalmasság kedvező is lehet a munkavállalóknak, a tőkerendszerben jobbára kiszolgáltatottságukat és az általános bizonytalanságot növeli.”
Ha győzni akarunk, a politikát is meg kell tanulnunk!
(2019. július 19.) Azok, akik egy-egy ilyen tiltakozást megszerveznek, gigászi feladatot vállalnak magukra. Általában meglehetősen heterogén hátterű, belső konfliktusoktól terhelt közösségekben kell, a politikától nagyrészt félő, politikai részvételben gyakorlatlan, a konfliktusokat felvállaló, kollektív cselekvésen alapuló érdekvédelem technikáit nem ismerő emberek együttműködését megszervezniük. Amikor a közvélemény azt érzékeli, hogy „megtámadták az MTA-t”, akkor egy félreértés áldozatai. Nincs olyan, hogy „MTA”, nincs olyan, hogy „a szakszervezetek”, „a tanárok” stb. Csak egy sereg riadt, tájékozatlan, az ügyről ellentmondásos információkkal rendelkező, eltérő vérmérsékletű ember van, akik nem is egyszerre és nem is egyformán érzékelik, hogy valami történik velük. Belőlük „MTA-t”, „szakszervezetet”, „tanárokat”, „devizahiteleseket” csinálni valójában politikai feladat..
(2019.08.03. 19:45) Orbán azt szeretné hinni és elhitetni, hogy nem érdemi, hanem csupán érzelmi okok magyarázzák a politikájával szembeni ellenállást.
Kiürül az orosz Távol-Kelet
(2019.08.08. 12:00) Hiába a kormányprogramok, Oroszország óriási területei néptelenednek el. Földjük értékes kincseket rejt, de nem marad, aki kiaknázza őket.
Komoly büntetést fizethet, ha a Spanyol lépcsőn üldögél Rómában
(2019.08.07. 15:01) Sípolva elzavarják, de akár 400 euró büntetés fizetésére is kötelezhetik a rendőrök azt, aki az olasz főváros egyik népszerű nevezetességén piheni ki a városnézés fáradalmait.
Luxemburgban legalizálhatják a marihuánát
(2019.08.08. 10:54) Minden 18 éven felüli lakos legálisan vásárolhat majd, rekreációs célra. Kábítószertörvényeik enyhítésére szólította uniós szomszédait Luxemburg, amelynek egészségügy-minisztere bejelentette, hogy az ország a marihuána teljes legalizációjára készül – írja a Guardian.
Sok pénzt hoz, ha barátságos a NAV
(CSÜTÖRTÖK 05:55) TÍZMILLIÁRDOKAT FIZETTEK BE TAVALY ÖNKÉNT AZ ADÓZÓK, HOGY ELKERÜLJÉK A VÉGREHAJTÁST. Alakított hozzáállásán a köztartozások beszedésekor az adóhivatal: sok esetben előbb felszólítják az adósokat az elmaradás befizetésére, a végrehajtás pedig csak akkor indul el, ha az összeg nem érkezik meg hiánytalanul a megadott időben. Tavaly a korábbinál jóval több fizetési felszólítást küldött ki a hivatal, a címzettek pedig sok tíz milliárdot róttak le önként. A tájékoztatásnak megvannak a maga előnyei: a hatóság kímélte erőforrásait, az ügyfelek elkerülték a végrehajtást, az állam pedig hozzájutott az őt megillető pénzhez.
Az amerikai Carnegie Mellon Egye­tem (Pennsylvania) kutatócsoportja a világ egyik vezető tudományos lapjában, a Science-ban arról számolt be, hogy új módszerükkel, 3D-s nyomtatóval szervek állíthatók elő. Eljárásuk elérhető közelségbe hozza akár a teljes méretű felnőtt emberi szív készítését.
(2019. 08. 08. 13:19) INNOVÁCIÓS ELISMERÉST ÉRT, HOGY KEDVEZŐ AZ ÚJFAJTA CIPÓK ÉLETTANI HATÁSA. Magyarország negyven elismert újítása közé választották az idei innovációs nagydíjon az Okos Élelmiszer koncepcióját. Szakács Tamás ötletgazda az úgynevezett okoskenyerekről lapunknak azt mondta, nem kivenni kell a hozzávalókat az élelmiszerből, hanem beletenni olyan speciális összetevőket, amelyek az egészséget szolgálják. Vitajó márkanevű cipóikban például olyan egyedi vitamin- és ásványianyag-kombináció található, amelynek összetevői képesek a napi szükséglet nagy részét fedezni.– Szükség van a pótlásra. Hazánkban nagyjából hatmillió ember szenved relatív vitamin- és ásványianyag-hiányban. Ők jellemzően kevés zöldséget és gyümölcsöt fogyasztanak, nem táplálkoznak megfelelően, keveset mozognak, dohányoznak, alkoholt fogyasztanak, gyógyszereket szednek. Mindezek miatt vagy nem elegendő a bevitt vitamin- és ásványianyag-mennyiség, vagy az rosszul hasznosul. A termé­keinkben lévő speciális anyagok hiányokat pótolnak, és ezzel hozzájárulnak az immunrendszer normális működéséhez, a fáradtság és kifáradás csökkentéséhez, a haj, a bőr és a csontozat normál állapotának fenntartásához – sorolta Szakács Tamás. Az, hogy mindezeket az érzékeny anyagokat hogyan teszik bele a kenyérbe, a vezérigazgató mint üzleti titkot, nem akarta elárulni.
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
Régiós szakszervezeti szervezkedés Bécsben
Közép-Európai Szakszervezetek Találkozója   Az Osztrák Szakszervezeti Szövetség (ÖGB) meghívására 2022. szeptember 5-6-án Bécsbe látogatott 5 ország 6 szakszervezeti konföderációja – köztük a SZEF és a MASZSZ delegációja -, hogy
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.